[{"text_idx": "#000000", "text": "Mo Yan: starigu leg\u0302on por la edukado de vilag\u0302aj infanoj kaj tau\u0306ge konservu lokajn operojn"}, {"text_idx": "#000001", "text": "Posttagmeze de la 4-a de marto, kiam estis baldau\u0306 finig\u0302onta la diskutado de la grupo pri literaturo kaj arto sub C\u0302PPIK, Mo Yan, C\u0302PPIK-membro kaj la unua c\u0302ina Nobel-premiito pri literaturo, faris paroladon kaj menciis sian proponon."}, {"text_idx": "#000002", "text": "Mo Yan multfoje reiris al sia hejmoloko Gaomi, orienta urbo de la provinco Shandong en orienta C\u0302inio, kaj pro tio bone konas la staton de kamparaj vilag\u0302oj. Li diris, ke antau\u0306e nur urbanoj sendis siajn idojn en infang\u0302ardenon, sed nun, pro rapida disvolvig\u0302o de vilag\u0302oj, la samon faras ankau\u0306 kamparanoj. La edukado en infang\u0302ardeno estas bazo de c\u0302iu edukado, tio estas konata ec\u0302 de kamparanoj. Sed, li trovis, ke en la vilag\u0302aj infang\u0302ardenoj domoj ofte ne estas bone konstruitaj kaj al ili mankas tau\u0306gaj ekipaj\u0302oj, kaj ne c\u0302iuj instruistoj havas sufic\u0302an edukpovon kaj iliaj edukaj konceptoj ne bone atentas la apartecon de la infana psiko. Nia lando devas starigi koncernan leg\u0302on zorge al la edukado en infang\u0302ardenoj kaj la registaro zorgu pri la edukado de vilag\u0302aj infanoj."}, {"text_idx": "#000003", "text": "Krome, li tus\u0302is la problemon de heredado de la tradicia kulturo. Ekzemple Maoqiang-opero, loka opero de la regiono Gaomi, g\u0302uste baraktas kontrau\u0306 tia malfacilo. \"Antau\u0306 kelkdekoj da jaroj, la opero estis vaste s\u0302atata de la lokanoj. Informig\u0302inte pri vespera prezentado de gubernia ensembo, oni ec\u0302 devis veni posttagmeze por okupi sidlokon. Spektantoj estis aktivaj, kaj iuj famaj geaktoroj partoprenis, kia furoro tiam estis!\", \"La nun prezentata opero certe havas pli altan nivelon, belajn kostumojn, okulfrapan scenarag\u0302on kaj bone luditan muzikon ol tiuj de antau\u0306aj prezentaj\u0302oj, sed la interesig\u0302o de la spektantoj kaj la biletvendig\u0302o estas tute ne kompareblaj kun la tiama prospero.\""}, {"text_idx": "#000004", "text": "Li diris, ke lokaj operoj de diversaj lokoj alfrontas la saman malfacilon, c\u0302iuj laboregas por konservi la heredaj\u0302ojn materialajn kaj nematerialajn de sia hejmoloko. Sed, por konservi la operojn, estas bezonataj la spektantoj -- necesus eniri en pozitivan cirkuladon. Kiel ajn grandan monsumon donus la registaro por subteno, kie estas la esenco, se oni povas konservi la operojn nur kiel tradician kulturon sen la spektantoj?"}, {"text_idx": "#000005", "text": "Mo Yan diris, ke la heredado de la tradicia kulturo postulas kunigon de interna klopodo kaj eksteraj kondic\u0302oj, kaj devas intime sekvi la spiriton de la epoko."}]